ສຫລ ໃຫ້ເງິນອີກ 30 ລ້ານໂດລາ ເພື່ອຊ່ວຍ ເກັບກູ້ລະເບີດ ບໍ່ທັນແຕກ ຢູ່ໃນລາວ ໃນປີ 2018
ປະທານາທິບໍດີໂອບາມາ ສັນຍາໄວ້ 90 ລ້ານໂດລາ ສໍາລັບ 3 ປີ, ປີລະ 30 ລ້ານໂດລາ. ປີທີນຶ່ງຫັ້ນແມ່ນ 2016, ປີທີສອງແມ່ນ 2017 ແລະ ປີສຸດທ້າຍນີ້ແມ່ນ 2018.
ສະຫະລັດອະນຸມັດເງິນ 30 ລ້ານໂດລາ ເພື່ອຊ່ວຍເກັບກູ້ລະເບີດບໍ່ທັນແຕກຢູ່ ສປປ ລາວ ສໍາລັບສົກປີ 2018 ການອະນຸມັດດັ່ງກ່າວ ແມ່ນມີຂຶ້ນໃນເດືອນມີນາທີ່ຜ່ານມາ ນີ້ ໂດຍລັດຖະສະພາສະຫະລັດ, ອີງຕາມການເປີດເຜີຍຂອງທ່ານນາງ ຈັນນະພາ ຄໍາ ວົງສາ, ຫົວໜ້າອົງການມໍລະດົກຫລັງສົງຄາມ ຫລື Legacies of War ຊຶ່ງເປັນອົງການ ນຶ່ງທີ່ມີບົດບາດໃນການສູ້ຊົນຂໍເງິນຈາກລັດຖະບານສະຫະລັດ ເພື່ອໄປຊ່ວຍເກັບກູ້ລະ ເບີດທີ່ຍັງບໍ່ທັນແຕກ ຫລື UXO ໃນລາວ ເງິນຈໍານວນນີ້ແມ່ນສ່ວນນຶ່ງຂອງເງິນ 90 ລ້ານໂດລາ ທີ່ອະດີດປະ ທານາທິບໍດີບາຣັກ ໂອບາມາ ໃຫ້ຄໍາໝັ້ນສັນຍາວ່າຈະຊ່ວຍລາວ ໃນໂອກາດທີ່ທ່ານໄປຢ້ຽມຢາມລາວໃນ ປີ 2016 ທ່ານນາງກ່າວດັ່ງນີ້ ເງິນຈໍານວນນີ້ ແມ່ນຈະມອບໃຫ້ປະມານ 5 ໂຄງການ ທີ່ຊ່ວຍເກັບກູ້ລະເບີດ ແລະ ຊ່ວຍຄົນທີ່ໄດ້ຮັບບາດເຈັບ ຫລືພິການຍ້ອນຖືກລະເບີດທີ່ຕົກຄ້າງ ພ້ອມກັນນັ້ນຍັງ ຈະໃຊ້ເພື່ອສືບຕໍ່ດໍາເນີນການສໍາຫລວດຫາລະເບີດຕົກຄ້າງຢູ່ໃນລາວອີກ ເພື່ອໃຫ້ມີ ຂໍ້ມູນລະອຽດເພີ້ມຂຶ້ນວ່າ ລະເບີດພວກນີ້ຢູ່ບ່ອນໃດແທ້ໆ ເພື່ອວ່າຈະສາມາດຈັດ ລໍາດັບຄວາມສໍາຄັນຂອງວຽກງານນີ້ໄດ້ ສະມາຊິກສະພາສູງ ແພັດຕຣິກ ເລຮີ (Patrick Leahy), ຮອງປະທານຄະນະກໍາມະ ການດ້ານງົບປະມານ ຂອງສະພາສູງກໍໃຫ້ຄໍາເຫັນວ່າ ອີງຕາມການບອກເລົ່າຂອງທ່ານນາງຈັນພະນາ ປັດຈຸບັນສະຫະລັດເປັນຜູ້ທີ່ໃຫ້ທຶນ ຫລາຍກວ່າໝູ່ ໃນການເກັບກູ້ລະເບີດບໍ່ທັນແຕກຢູ່ໃນລາວ ຊຶ່ງທ່ານນາງບອກວີໂອ ເອດັ່ງນີ້ ມັນເປັນເທື່ອທໍາອິດທີ່ສະຫະລັດໃຫ້ຄໍາໝັ້ນສັນຍາວ່າຈະໃຫ້ການຊ່ວຍເຫລືອດ້ານ UXO ຫລາຍເຖິງ 30 ລ້ານໂດລາ ແລະໃຫ້ຢູ່ໃນສາມປີລຽນຕິດກັນເລີຍ ຊຶ່ງແຕກ ຕ່າງຈາກແຕ່ກ່ອນ ຊຶ່ງທ່ານນາງກ່າວດັ່ງນີ້ ທ່ານນາງເວົ້າເພີ້ມອີກວ່າ ຍ້ອນມີການຊ່ວຍເຫລືອຈາກສະຫະລັດ ແລະສາກົນເຊັ່ນ ນັ້ນ ຈໍານວນຄົນເສຍຊີວິດໄດ້ຫລຸດລົງຈາກປະມານ 300 ຄົນຕໍ່ປີໃນປີ 2010 ມາ ເປັນ 50 ຄົນຕໍ່ປີ ໃນປັດຈຸບັນນີ້ ຫາກແຕ່ວ່າທ່ານນາງກໍໃຫ້ຄໍາເຫັນວ່າ ການເກັບ ກູ້ລະເບີດບໍ່ທັນແຕກຍັງຕ້ອງໄດ້ດໍາເນີນຕໍ່ໄປອີກຫຼາຍປີ ເພາະວ່າ ລາວມີລະເບີດ ບໍ່ທັນແຕກ (UXO) ຕົກຄ້າງຢູ່ຫລາຍເຖິງ 80 ລ້ານກວ່າລູກ ສະນັ້ນກໍຍັງຕ້ອງການ ການຊ່ວຍເຫລືອຈາກສາກົນຫລາຍຢູ່